**הסכם התקשרות של עובד הוראה**

**במועצה האזורית אשכול**

**שנחתם ביום \_\_\_\_\_\_\_ בחודש \_\_\_\_\_\_\_\_\_\_ בשנת 2022**

**בין: המועצה האיזורית אשכול**

(להלן – "**המועצה**")  **מצד אחד**

**לבין: \_\_\_\_\_\_\_\_\_\_\_\_\_\_, ת.ז.** \_\_\_\_\_\_\_\_\_\_\_\_\_\_\_\_\_\_\_

כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן – **"המורה"**)  **מצד שני**

**הואיל:** והמועצה מעוניינת לקבל שירותי הוראה מהמורה (להלן – **"שירותי ההוראה"** או **"השירותים"**);

**והואיל:** וועדת ההתקשרויות של המועצה בישיבתה מיום \_\_\_\_\_\_\_\_ הכריזה על הספק כזוכה למתן השירותים;

**והואיל:** והמורה מצהיר כי הוא בעל הכישורים לספק שירותי הוראה למועצה, הכל כמפורט בהסכם זה להלן;

**והואיל:** והצדדים מסכימים כי התקשרות זו תהיה על בסיס קבלני בלבד, ולא תיצור יחסי עובד ומעביד בין המועצה למורה;

**אשר על כן, הוצהר, הוסכם והותנה בין הצדדים כדלקמן:**

# **מבוא:** המבוא להסכם זה מהווה חלק בלתי נפרד הימנו.

# **הצהרות והתחייבויות המורה:**

# המורה מצהיר כי יש לו את היכולת, הכישורים, הניסיון הנדרש לצורך הספקת שירותי הוראה עפ"י הסכם זה.

# כי הוא יספק את השירותים הנקובים בהסכם זה ברמה נאותה ומקצועית, והוא מתחייב להשקיע את הזמן והמאמץ הנדרשים על מנת לעמוד במשימות שהוטלו עליו במסגרת הספקת השירותים.

# המורה מצהיר, כי אין הוא קשור בהתחייבויות או בחוזים אחרים, המונעים ממנו מלהתחייב, עפ"י הוראות הסכם זה.

# **היקף שירותי ההוראה שיספק המורה למועצה:**

# המורה יספק שירותי הוראה למועצה באופן אישי בלבד.

# השירותים יסופקו ע"י המורה בביה"ס/חטיבה עליונה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# המורה ישמש כמורה בתחום: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# ימי ושעות ההוראה של המורה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# המורה יהיה כפוף בהספקת השירותים למר/גב': \_\_\_\_\_\_\_\_\_\_\_\_\_\_\_\_\_\_\_\_\_.

# **תקופת החוזה, והתמורה הכוללת:**

# תקופת ההתקשרות היא מיום: \_\_\_\_\_\_\_\_\_\_\_\_ ועד ליום: \_\_\_\_\_\_\_\_\_\_\_ (להלן – **"תקופת ההתקשרות")**.

# הארכת ההתקשרות הנה בכפוף לשיקול דעת מוחלט של המועצה.

# תמורת השירותים תשלם המועצה למורה, כדלקמן:

## סך כולל של: \_\_\_\_\_\_\_\_\_\_\_₪, לכל שעת עבודה, בתוספת מע"מ כחוק. עלות המעסיק: \_\_\_\_\_\_\_\_\_\_\_\_\_\_\_\_ ₪. הרכב החשבונית מפורט בנספח א' להסכם זה.

# התמורה הנקובה בסעיף 11.1 לעיל תשתלם למורה, עפ"י מכפלה של מס' שעות העבודה בפועל, בכל חודש, בתמורה הכספית המוסכמת הנ"ל (להלן – **"התמורה הכוללת"**).

# התמורה הכוללת תשתלם למורה, עד העשירי לכל חודש, בכפוף כי המורה ימציא חשבונית מס כדין בגין השירותים שסיפק בגין החודש החולף, ולאחר שיתקבל במועצה דו"ח שעות בגין השירותים שסיפק המורה בגין החודש החולף.

# לאחר אישור החשבונית תעביר המועצה את הכספים למורה.

# המורה מתחייב לשאת על חשבונו בכל התשלומים החלים מכוח הוראות כל דין, לרבות תשלומים לביטוח לאומי, מס הכנסה, מע"מ, מס בריאות.

# המורה מתחייב לבטח עצמו ו/או להפריש כדין כספים לטובת קרן פנסיה על חשבונו בלבד ולהציג למועצה לפי דרישה, אישור כי המורה מפקיד כספים כנדרש.

# מובהר בזאת, כי התמורה הכוללת הנה סופית, ולא ישתלם למורה כל תשלום או תמורה אחרת כמפורט בהסכם – אלא אם נקבע על כך מפורשות אחרת ובכתב.

# **ביטוח**

# המועצה בסעיף זה (ביטוח) תקרא: מועצה אזורית אשכול ו/או החברה הכלכלית לפיתוח אשכול ו/או הישובים בתחום השיפוט של המועצה ו/או תאגידים עירוניים של המועצה ו/או גוף הממן ו/או מדינת ישראל – משרד החינוך.

# המורה מתחייב לערוך ולקיים ביטוחים הולמים. סוגי הביטוח יהיו ככל שנהוגים בתחום פעילות נושא ההסכם (לפי העניין: ביטוח חבות מעבידים, ביטוח אחריות כלפי צד שלישי, ביטוח אחריות מקצועית, ביטוחי כלי רכב או כל ביטוח אחר, לפי העניין), בגבולות אחריות סבירים בהתאם לאופיים והיקפם של השירותים המבוצעים על ידו.

# המורה יוודא כי בכל ביטוחיו, המתייחסים לשירותים נשוא ההתקשרות (למעט ביטוח כלי רכב), המועצה תתווסף כמבוטחת נוספת, בכפוף להרחבת שיפוי כלפי המועצה כמקובל באותו סוג ביטוח.

# המורה יוודא כי בכל ביטוחיו למעט ביטוח כלי רכב, המתייחסים לשירותים נשוא ההתקשרות, ייכלל סעיף ויתור על זכות התחלוף כלפי המועצה ו/או הבאים מטעמה (ויתור כאמור לא יחול בגין נזק בזדון).

# ביטוחי המורה יהיו ראשונים וקודמים לכל ביטוח שנערך על ידי המועצה וחברת הביטוח של המורה לא תוכל לטעון לביטוחי כפל כלפי מבטחי המועצה.

# **אי תחולת יחסי עובד ומעביד – ומשמעות הקביעה כי המורה הוא בגדר "עובד" לכאורה של המועצה:**

# מוסכם על הצדדים כי לא מתקיימים כל יחסי עבודה בין הצדדים, והמורה מתחייב שלא לטעון ו/או לתמוך ו/או להציג מצג בכל הליך שהוא, שיפוטי או אחר, כי בתקופת הסכם זה נוצרו ו/או התקיימו בינו לבין המועצה יחסי עובד ומעביד, ולא לתבוע מהמועצה כל זכות ו/או תשלום ו/או תמורה ו/או הטבה כלשהי, מכל מין וסוג שהוא, בגין תקופת מתן השירותים כאמור, בין לעצמו ובין לצד ג' כלשהו, בין בעצמו, ובין ע"י מי מטעמו, ו/או שאריו ו/או התלויים בו.

# מוסכם על הצדדים, כי היה ויקבע מסיבה כלשהי כי למרות כוונת הצדדים כפי שבאה לידי ביטוי בהסכם זה, יקבע ע"י גורם שיפוטי כלשהו, כי התקיימו יחסי עבודה בין המורה למועצה, הרי מוסכם בזאת על הצדדים, כי יחול המנגנון הבא:

## השכר לצורך חישוב הזכויות שיגיעו למורה לנוכח הקביעה כי התקיימו יחסי עובד ומעביד, יעמוד על הרכב השכר המפורט בנספח א' להסכם זה.

## המורה ידרש להשיב ו/או לשפות את האגודה, מייד עם דרישה ראשונה, בגין כל סכום ששולם לו מעבר להרכב השכר, בתוספת הפרשי הצמדה וריבית, ממועד קבלת התשלום ועד להשבת מלוא הסכומים למועצה.

## בנוסף, היה ותחוייב המועצה בתשלומים כלשהם, מכל מין וסוג שהוא, כתוצאה מקביעה שיפוטית כאמור, המועצה תהיה רשאית לקזז סכומים אלו, מכל סכום שיגיע למורה מהמועצה, או לתבוע אותם מהמורה.

# **סיום ההתקשרות – שמירת סודיות:**

# הצדדים רשאים להפסיק, בכל עת ומכל סיבה שהיא, את הספקת השירותים, בתוך תקופת ההסכם, ובתנאי שניתנה הודעה של 30 ימים בכתב ומראש.

# היה ומתקיימת מניעה חוקית ו/או תקציבית כלשהי להתקשרות שבין המועצה למורה, שאינה תלויה במועצה, תהיה המועצה רשאית להביא הסכם זה לקיצו, באופן מיידי, ולמורה לא תהיה כל טענה ו/או דרישה ו/או תביעה כנגד המועצה ו/או מי מטעמה.

# הופסקה עבודת המורה, מכל סיבה שהיא, מתחייב המורה, היה ויידרש, להעביר את תפקידו בצורה מסודרת למי שתקבע המועצה מבעוד מועד, ולמסור את כל המסמכים וכל חומר שהגיע אליו ו/או הוכן על ידו בקשר להספקת שירותי ההוראה.

# המורה מתחייב כי הן בתקופת הסכם זה והן לאחריו, ישמר בסודיות מוחלטת כל מידע אודות ביה"ס ו/או המועצה ופעולותיהם.

# המורה מתחייב, לא למסור, לכל גוף או אדם באיזו דרך שהיא, בין בתמורה ובין שלא בתמורה, מידע מסוג כלשהו על הנושאים הקשורים לביה"ס ו/או לתלמידים ו/או למועצה ו/או לעובדיה ו/או מי מטעמה, או מידע שהגיע לידיעתו במהלך התקשרותו עם המועצה, בין אם בכתב, בעל פה או בכל דרך אחרת שהיא, זולת במסגרת הסכם זה ולמען טובת ביה"ס/המועצה בלבד, ולצורך מילוי תפקידו של המורה.

# המורה אחראי בלעדית לכל נזק או אובדן שיגרם, כתוצאה מהספקת השירותים על ידו, מכל סיבה שהיא, לגופו או לרכושו של אדם ו/או גוף כלשהו, לרבות ביה"ס ו/או המועצה ו/או מי מטעמם, והמורה פוטר את ביה"ס ו/או המועצה ו/או מי מטעמם מכל אחריות לנזק כלשהו.

# המורה מתחייב שלא להימצא במצב של ניגוד עניינים בין התחייבויותיו לפי הסכם זה וביצועו לבין כל עניין אחר שלו, במישרין או בעקיפין, לרבות כל דבר הנובע ממצבו, מעמדו, עיסוקיו, לקוחותיו, קשרים עסקיים ו/או אישיים.

# בכל מקרה בו יתעורר חשש לניגוד עניינים כאמור, יודיע המורה על כך מיד למועצה בכתב, והמועצה תהא רשאית לנקוט כל צעד שתמצא לנכון בעקבות הודעה כאמור, לרבות הבאת ההסכם לידי סיום, או הטלת מגבלות על פעולת המורה וזאת אם או כל עוד לא יוסר החשש האמור על ידי המורה.

# המורה יחתום על טופס היעדר קירבה המצ"ב להסכם זה.

# **שונות:**

# כל שינוי בהוראות הסכם זה יהיה בכתב, ולא יחייב את המועצה, אלא אם נעשה על ידי מי שהוסמך לחייבה כדין בלבד.

# המורה מצהיר ומאשר, כי קרא היטב את הוראות הסכם זה והוא מאשר כי בדק, ו/או כי ניתנה לו ההזדמנות לבדוק את ההסכם, וכי אין ו/או לא תהיינה לו כל טענות ו/או דרישות ו/או תביעות כנגד המועצה בגין הסכם זה.

# כן מוסכם, כי אין ולא יחול על הצדדים ו/או תנאי התקשרותם, הסכמים קיבוציים, ו/או צווי הרחבה כלשהם, ו/או הוראות חוקת העבודה לעובדי הרשויות המקומיות, למעט מה שנקבע במפורש בהסכם התקשרות זה, ומודגש, כי ההתקשרות עפ"י הסכם זה הנה על בסיס קבלני בלבד.

# כתובות הצדדים לצורך חוזה הן כמפורט ברישא להסכם.

# **ולראיה באו הצדדים על החתום:**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_  **המועצה**   **המורה**

**הצהרה על העדר קרבה לעובד הרשות ו/או לחבר מועצה ו/או חבר ועד מקומי**

לכבוד

המועצה האזורית אשכול (להלן: "המועצה")

א.ג.נ.,

1. הנני מצהיר בזאת כי המועצה הביאה לידיעתי את הוראות הסעיפים הבאים:
   1. סעיף 89 ב׳(א) לצו המועצות המקומיות (מועצות אזוריות) תשי"ח - 1958 הקובע כדלקמן :

"חבר מועצה, קרובו, סוכנו או שותפו, או תאגיד שיש לאחד האמורים חלק העולה על עשרה אחוזים בהונו או ברווחיו או שאחד מהם מנהל או עובד אחראי בו, לא יהיה צד לחוזה או לעסקה עם המועצה, לעניין זה, ״קרוב״ - בן זוג, הורה, בן או בת, אח או אחות."

הוראה זו חלה גם על חברי ועד מקומי וקרוביהם, מכוח הוראות סעיף 128 לצו המועצות המקומיות (מועצות אזוריות), תשי"ח- 1958.

* 1. סעיף 59 לצו המועצות המקומיות (מועצות אזוריות) תשי"ח – 1958 הקובע כדלקמן:

"לא יהיה לעובד מועצה, לא במישרין ולא בעקיפין, לא בעצמו ולא על ידי בן-זוגו, סוכנו או שותפו, כל חלק או טובת הנאה בכל חוזה או עסק שנעשה עם המועצה, למענה או בשמה, פרט לענין שיש לעובד בהסכם העבודה שלו או בהסכם הכללי של עובדי המועצה ופרט לחוזה בדבר קבלת שירות מהשירותים שהמועצה מספקת לתושבים; אין לראות עובד כאילו יש לו חלק או טובת הנאה כאמור, אם זיקתו לעסקי המועצה היא כאמור בסעיף 89א(ב) לגבי חברי המועצה."

* 1. כלל 12 (א) של ההודעה בדבר כללים למניעת ניגוד עניינים של נבחרי הציבור ברשויות המקומיות הקובע:

״חבר המועצה לא יהיה צד לחוזה או לעסקה עם הרשות המקומית. לעניין זה, ״חבר מועצה״ - חבר מועצה או קרובו או תאגיד שהוא או קרובו בעלי שליטה בו."

1. בהתאם לכך הנני מבקש להודיע ולהצהיר כי :
   1. בין חברי מליאת המועצה ו/או חברי אחד הועדים המקומיים במועצה, אין לי: בן זוג, הורה, בן או בת, אח או אחות ואף לא מי שאני לו סוכן או שותף.
   2. אין חבר מועצה ו/או חבר ועד מקומי במועצה, קרובו, סוכנו או שותפו, שיש לאחד מהם חלק העולה על עשרה אחוזים בהונו או ברווחיו של התאגיד באמצעותו הגשתי את הצעתי או שאחד מהם מנהל או עובד אחראי בו.
   3. אין לי בן זוג, שותף או מי שאני סוכנו, העובד ברשות.
2. ידוע לי כי המועצה תהיה רשאית להפסיק את ההתקשרות אם יש לי קרבה כאמור לעיל, או אם מסרתי הצהרה לא נכונה.
3. אין באמור לעיל כדי לגרוע מהוראות כל דין בכלל ובפרט מהוראות סעיף 89 ב׳(3) לצו המועצות המקומיות (מועצות אזוריות), לפיהן מליאת המועצה ברוב של 2/3 מחבריה ובאישור שר הפנים, רשאית להתיר התקשרות לפי סעיף 89 א' (א) לצו המועצות המקומיות (מועצות אזוריות), ובלבד שהאישור ותנאיו פורסמו ברשומות.
4. אני מצהיר בזאת כי הפרטים שמסרתי לעיל הם נכונים ומלאים, והאמור בהצהרה זו הינו אמת.

תאריך:\_\_\_\_\_\_\_\_\_\_\_\_\_\_\_

חתימת מורשי חתימה של המורה:\_\_\_\_\_\_\_\_\_\_\_\_\_\_\_\_\_\_\_\_\_

אני מאשר כי מורשי החתימה חתמו בפניי , אישור עו"ד : \_\_\_\_\_\_\_\_\_\_\_\_\_\_\_\_\_